„Файв Секъндс Оф Съмър“ изкарват втората половина на 2012 г. в измайсторяване и развиване на звученето си с Крисчън Ло Русо и Джоуъл Чапман от австралийската група Ейми Мередит, с които пишат две от песните на Somewhere New: Beside You и Unpredictable. Ийпито е продуцирано и от Джоуъл Чапман. Файв Секъндс Оф Съмър издават първия си сингъл Out of My Limit на 19 ноември 2012 г., като клипът към песента е разглеждан над 100 000 пъти в първите 24 часа. През декември 2012 г. хората от бандата заминават на творческо пътуване до Лондон, където записват с различни творци, като Макфлай, Рой Страйд от Скаутинг Фор Гърлс, Ник Ходжсън от Кайзер Чийфс, Джейми Скот, Джейк Гослинг, Стийви Робсън и Джеймс Борн от Бъстед.